*Tämä artikkeli käsittelee jääkiekkoilijaa. Jalkapalloilijasta kertoo artikkeli Lucas Andersen.*

**Lucas Andersen** (s. 30. tammikuuta 1999 Kööpenhamina, Tanska) on tanskalainen jääkiekkoilija, joka pelaa Ruotsin A-nuorten J20 SuperElitin Karlskrona HK:ssa. Hän on pelipaikaltaan vasen laitahyökkääjä ja laukoo oikealta.

Ura
---

### Seuraura

Andersen on IC Gentoften kasvatti. Hän siirtyi kuitenkin jo melko varhain juniorina Rødovre SIK:hon. Andersen oli kaudella 2013–2014 seuran U17-junioreiden paras pistemies ja maalintekijä tehoilla 24+14=38. Pudotuspeleissä hän oli Rødovren paras pistemies ja syöttäjä tehoilla 5+5=10. Kaudella 2014–2015 Andersen debytoi vain 15-vuotiaana seuran miesten kakkosjoukkueessa Tanskan toiseksi korkeimmalla sarjatasolla maan I-divisioonassa. Hän voitti kauden päätteeksi mestaruuden peräti kolmessa eri ikäluokassa; I-divisioonassa, A-nuorissa ja U17-junioreissa.

Kaudella 2015–2016 Andersen oli tehoilla 26+20=46 Rødovren kakkosjoukkueen paras maalintekijä ja toiseksi paras pistemies Frederik Skovbyn jälkeen. Hän jakoi I-divisioonan maalipörssin neljännen sijan Vojens IK:n Thor Lei Stokholmin kanssa ja sijoittui pistepörssissä kuudenneksi. Andersen debytoi kauden aikana myös Rødovren pääsarjajoukkueessa, Metal Ligaenissa, jossa hän pelasi yhden runkosarjaottelun. Kaudella 2016–2017 Andersen pelasi siellä 25 runkosarja- ja yhden Metal Cup -ottelun tehden yhden maalin. Seuran kakkosjoukkueessa hän ylsi sisäisen piste-, maali- ja syöttöpörssin voittoon tehoilla 15+21=36. Andersen voitti koko I-divisioonan pudotuspelien pistepörssin tehoilla 8+12=20. Hänen kautensa päättyi hopeaan.

Toukokuussa 2017 Andersen teki 1+1-vuotisen ja kaksisuuntaisen KHL-sopimuksen Jokereiden kanssa. Hän pelasi kauden 2017–2018 kokonaan seuran A-nuorissa, joita Andersen edusti myös Junior Club World Cupissa. Kaudeksi 2018–2019 hän siirtyi Ruotsin A-nuorten J20 SuperElitin Karlskrona HK:hon.

### Maajoukkueura

Andersen pelasi alle 20-vuotiaiden MM-kilpailuissa vuonna 2018. Hän pelasi myös alle 18-vuotiaiden MM-kilpailuissa vuonna 2016 sekä IA-divisioonan MM-kilpailuissa vuonna 2017, jolloin Andersen toimi Tanskan varakapteenina ja voitti pronssia. Hän oli tehoilla 3+5=8 joukkueen paras syöttäjä Jonas Røndbjergin kanssa ja toiseksi paras pistemies hänen jälkeensä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | Rødovre SIK | Tanska I | 23 | 4 | 12 | 16 | 20 | 8 | 0 | 2 | 2 | 12 |
| 2015–2016 | Rødovre SIK | Tanska I | 30 | 26 | 20 | 46 | 53 | 11 | 2 | 3 | 5 | 14 | U18 | 7 | 0 | 0 | 0 | 2 |
|  | Rødovre Mighty Bulls | Tanska | 1 | 0 | 0 | 0 | 0 | – | – | – | – | – |
| 2016–2017 | Rødovre SIK | Tanska I | 21 | 15 | 21 | 36 | 24 | 13 | 8 | 12 | 20 | 16 | U18d1 A | 5 | 3 | 5 | 8 | 4 |
|  | Rødovre Mighty Bulls | Tanska | 25 | 1 | 0 | 1 | 16 | – | – | – | – | – |
| 2017–2018 | Jokerit | A-SM | 38 | 6 | 16 | 22 | 47 | – | – | – | – | – | JMM | 5 | 0 | 0 | 0 | 10 |
| 2 kautta | yhteensä | Tanska | 26 | 1 | 0 | 1 | 16 | – | – | – | – | – |

Lähteet
-------

* Lucas Andersen The Internet Hockey Databasessa (englanniksi)
* Lucas Andersen Eurohockey-sivustolla (englanniksi)
* Lucas Andersen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Lucas Andersen *Elite Prospects*. Everysport Media Group AB.  (englanniksi)
2. ↑  Kiekko-Vantaasta Jokereiden virallinen yhteistyöseura *Jokerit.com*.  2.5.2017. Jokerit Hockey Club Oy.  Arkistoitu 5.5.2017. Viitattu 5.5.2017.
3. ↑  Kiekko-Vantaasta Jokerien farmiseura - Pasi Arvonen päävalmentajaksi *Jatkoaika.com*.  2.5.2017. Jatkoaika r.y. Viitattu 5.5.2017.